Source: http://www.njt.hu/cgi_bin/njt_doc.cgi?docid=13139
Timestamp: 2019-02-16 20:05:51
Document Index: 29424930

Matched Legal Cases: ['§46', '§47', '§48', '§49', '§51', 'bíróság ', 'Bíróság ', '§52', '§54']

(1a)45 Az Országgyűlés volt elnöke nem jogosult az (1) bekezdés szerinti ellátásra, ha megbízatása az Országgyűlés megbízatásának megszűnése miatt szűnt meg és az új Országgyűlés elnökévé megválasztják.
10/I. §46 (1) Az Országgyűlés volt elnökét – a megbízatása megszűnését követően annyi ideig, ameddig e tisztségét betöltötte – személyes gépkocsihasználat illeti meg, amelyhez személygépkocsit és gépjárművezetőt a rendőrség biztosít.
10/J. §47 (1) Az Országgyűlés volt elnökére a 10/F. §-ban foglaltakat alkalmazni kell.
11. §48 Ez a törvény a kihirdetése napján lép hatályba; rendelkezéseit 1990. július 1-től kell alkalmazni.
12. §49 E törvénynek az országgyűlési képviselők javadalmazásáról szóló 1990. évi LVI. törvény módosításáról szóló 2011. évi LIX. törvénnyel (a továbbiakban: Módtv.) megállapított 8. §-át a Módtv. hatálybalépésekor50 miniszterelnöki biztos képviselőkre is alkalmazni kell.
13. §51 E törvénynek az egyes törvények Alaptörvénnyel összefüggő módosításáról szóló 2011. évi CCI. törvénnyel (a továbbiakban: Módtv2.) megállapított rendelkezéseit az Országgyűlésnek a Módtv2. hatálybalépésekor hivatalban lévő elnökére és az Országgyűlésnek a Módtv2. hatálybalépését megelőzően hivatalban volt elnökére is alkalmazni kell azzal, hogy az Országgyűlés a Módtv2. hatálybalépését megelőzően hivatalban volt elnöke a köztársasági elnök, a miniszterelnök, az Országgyűlés elnöke, az Alkotmánybíróság elnöke és a Legfelsőbb Bíróság elnöke tiszteletdíjáról és juttatásairól szóló 2000. évi XXXIX. törvény 24. § (1) bekezdése és 22. § (1) bekezdése szerinti juttatásra akkor jogosult, ha a Módtv2. hatálybalépéséig az öregségi nyugdíjkorhatárt betöltötte, és a juttatást kérelmezte.
13/A. §52 E törvény rendelkezéseit – ha törvény eltérően nem rendelkezik – az Országgyűlésről szóló 2012. évi XXXVI. törvény módosításáról szóló 2013. évi XC. törvény hatálybalépését53 követően megtartott országgyűlési képviselők általános választása során megválasztott képviselő tekintetében nem kell alkalmazni.
14. §54 E törvény 1–5/A. §-a, 6. § (1), (4)–(8) bekezdése, 7–10. §-a, 10/A–10/F. §-a, 12. §-a, 13. §-a és 13/A. §-a az Alaptörvény 4. cikk (5) bekezdése alapján sarkalatosnak minősül.
1 A kihirdetés napja: 1990. július 27. A törvény címe a 2009: LXV. törvény 1. §-a szerint módosított szöveg. A törvényt a 2012: XXXVI. törvény 160. § (1) bekezdés b) pontja hatályon kívül helyezte 2014. május 6. napjával. Alkalmazására lásd e hatályon kívül helyező törvény 145. § (8) bekezdését.
45 A 10/H. § (1a) bekezdését a 2013: XC. törvény 15. § (1) bekezdése iktatta be.
46 A 10/I. §-t a 2011: CCI. törvény 33. § (1) bekezdése iktatta be.
47 A 10/J. §-t a 2011: CCI. törvény 33. § (1) bekezdése iktatta be.
48 A 11. § a 2007: LXXXII. törvény 2. §-ának 62. pontja szerint módosított szöveg.
49 A 12. §-t a 2011: LIX. törvény 2. §-a iktatta be.
50 A hatálybalépés időpontja: 2011. június 11.
51 A 13. §-t a 2011: CCI. törvény 33. § (2) bekezdése iktatta be.
52 A 13/A. §-t a 2013: XC. törvény 15. § (2) bekezdése iktatta be.
53 A hatálybalépés időpontja 2013: július 21.
54 A 14. §-t a 2011: CII. törvény 33. § (3) bekezdése iktatta be, szövege a 2013: XC. törvény 15. § (3) bekezdése szerint módosított szöveg.